[{"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000003", "text": "Eesti driftijad vo\u0303istlesid Pa\u0308rnus vo\u0303idukalt!"}, {"text_idx": "#000004", "text": "La\u0308inud na\u0308dala reedel ja pu\u0308hapa\u0308eval olid Pa\u0308rnus Jannseni ta\u0308nava a\u0308a\u0308rse sadama-ala va\u0308ravad avatud \u201eSummer Bash 2018\u201d driftijatele ja arvukale hulgale pealtvaatajatele."}, {"text_idx": "#000006", "text": "[pullquote]Jannseni ta\u0308nava sadama-ala saamine tuli meile poolkogemata ka\u0308tte[/pullquote]Marko Opmann, mittetulundusu\u0308hingu Eesti Drifti Liit esindaja, u\u0308tles toimunud vo\u0303istlust kokkuvo\u0303tvalt hinnates, et mo\u0303lemad pa\u0308evad olid po\u0303nevad. \u201eKusjuures u\u0308llatusmomente va\u0308ga ei olnudki. Vo\u0303itsid seekord favoriidid, Baltimaade parimad driftijad. Tulid ko\u0303vemad mehed La\u0308tist ja Eestist, kes so\u0303idavadki ainult seda sarja ja nemad ka poodiumil olid. Mehed tulid, na\u0308gid, vo\u0303itsid. Rada oli lihtne ja ha\u0308sti ja\u0308lgitav. Ko\u0303igil olid head vo\u0303imalused suurepa\u0308rast so\u0303itu teha. Eksimise vo\u0303imalusi oli va\u0308he. Praktiliselt ilma u\u0308hegi avariita. Va\u0308ikesed kraapimised muidugi juhtusid, aga mitte nimetamisva\u0308a\u0308rsed,\u201d kommenteeris Opmann vahetult pa\u0308rast vo\u0303itjate autasustamist."}, {"text_idx": "#000007", "text": "Laupa\u0308eva o\u0303htul kutsuti pjedestaali kolmele astmele kuus a\u0308gedamat vo\u0303istlejat, kes vo\u0303tsid vastu auhinna ja pritsisid so\u0303bralikult u\u0308ksteist s\u030campanjaga. PRO klassis astusid poodiumile ko\u0303rgeimal kohal Harold Valdma, tema ko\u0303rval teise koha omanik Eriks Ulas\u030cs ja kolmandaks tulnud Janis Eglite."}, {"text_idx": "#000009", "text": "\u201ePa\u0308rnu on alati olnud meil u\u0308ks TOP kolme sihtkohtadest. Suvi toob Pa\u0308rnusse mujalt palju rahvast kokku ja siin ja\u0308tkub ka publikut. Arvestades juulikuist puhkuste aega, vo\u0303ib selle hulgaga isegi rahule ja\u0308a\u0308da,\u201d selgitas Opmann. Ta ra\u0308a\u0308kis, et keset linna ei ole sobivat kohta kunagi lihtne leida. \u201eSiin on paljude lubade taotlemise ja koosko\u0303lastamise kohustus. Jannseni ta\u0308nava sadama-ala saamine tuli meile poolkogemata ka\u0308tte. Natuke oli ka pahaseid kodanikke. Vabandasime ette ja taha. Muud ei oska va\u0308ga teha. Kahjuks seda mu\u0308ra ja suitsu sellise vo\u0303istlusega ikka kaasneb. U\u0308ldjuhul saime ko\u0303igiga ra\u0308a\u0308gitud ja kokkuleppele. Inimesed na\u0308isid ta\u0308iesti mo\u0303istvatena.\u201d"}]